**MÓRÁGY KÖZSÉG ÖNKORMÁNYZAT**

**Képviselő-testülete**

**Szám: M/99-8/2019.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2019. május 13-án** 17,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Lieszkovszky Lászlóné, Illés Béla, Mucska Melinda képviselő (4 fő)

**Igazoltan távol van:** Ördög Zoltán képviselő

**Tanácskozási joggal megjelent:** Bakó Józsefné jegyző

**Jegyzőkönyvvezető:** Simondi Zoltánné igazgatási előadó

Füle Mária gazdálkodási előadó, jegyző helyettes

Glöckner Henrik polgármester köszöntötte a képviselő-testület tagjait, a meghívottakat.

Megállapította, hogy a testület határozatképes, az ülést megnyitotta.

Ezután javaslatot tett arra, hogy a meghívóban szereplő napirendi pontok kerüljenek megtárgyalásra.

Illés Béla képviselő elmondta, hogy az 5. számú napirendi pontot kéri 2. napirendi pontban tárgyalni, mivel a gyermekvédelmi beszámoló szorosan kapcsolódik a Család-és Gyermekjóléti szolgálat beszámolójához.

Mórágy Község Önkormányzatának Képviselő-testülete a javaslat alapján - egyhangúlag 4 igen szavazattal - az alábbi napirendi pontokat fogadta el:

**Napirendi pontok:**

1. **Beszámoló a Bonyhádi Család- és Gyermekjóléti Szolgálat 2018. évi munkájáról**

Előterjesztő: Glöckner Henrik polgármester,

(írásbeli előterjesztés)

Meghívott előadó: Lehoczki Klára családgondozó

1. **Gyermekvédelmi beszámoló**

Előterjesztő: Bakó Józsefné jegyző

(írásbeli előterjesztés)

1. **Mórágy Község Önkormányzat 2018. évi költségvetésének módosítása**

Előterjesztő: Glöckner Henrik polgármester

(írásbeli előterjesztés)

1. **Mórágy Község Önkormányzat 2018. évi költségvetése végrehajtásáról szóló beszámoló – zárszámadási rendelet**

Előterjesztő: Glöckner Henrik polgármester

(írásbeli előterjesztés)

1. **Ellenőrzési jelentés**

Előterjesztő: Glöckner Henrik polgármester

(írásbeli előterjesztés)

1. **Igazgatási szünet időpontjának megtárgyalása**

Előterjesztő: Glöckner Henrik polgármester

(írásbeli előterjesztés)

1. **Szervezeti és Működési Szabályzat módosítása (COFOG felvitele a törzskönyvbe)**

Előterjesztő: Bakó Józsefné jegyző

(írásbeli előterjesztés)

1. **Mórágyi Óvoda Alapító Okiratának módosítása**

Előterjesztő: Bakó Józsefné jegyző

(írásbeli előterjesztés)

1. **Egyebek**

**10.) Kérdések, interpellációk**

**Napirendi pontok tárgyalása:**

**1.) Beszámoló a Bonyhádi Családsegítő Központ 2018. évi munkájáról**

Előterjesztő: Glöckner Henrik polgármester

(írásbeli előterjesztés)

Meghívott előadó: Lehoczki Klára családgondozó

Glöckner Henrik polgármester először is köszöntötte, majd megkérdezte Lehoczki Klára családgondozót, hogy az írásbeli előterjesztést nem kívánja-e kiegészíteni, esetleg a képviselők kérdéseire válaszolva.

Lehoczki Klára családgondozó elmondta, hogy az egyetlen település Mórágy, ahol a családok, a háziorvos, valamint az intézmények vezetői nagyon együttműködőek. Egy-egy esetben összehívott esetkonferencián mindeki képviselteti magát. Kíválóan működik a jelzésrendszer, A kiváló együttműködésnek köszönhetően csökkent a hiányzások száma, ezáltal a gondozásba vett családlétszám is. Hetente látogatjuk a családokat, azonnali utánkövetés van. A tetvesség újra felütötte a fejét a településen, sajnos visszatérő probléma. Remélhetőleg gyorsan megoldódik a probléma.

Mucska Melinda képviselő elmondta, hogy tudomására jutott, hogy egy gyermeket a családsegítő szolgálat munkatársai bentlakásos iskolába javasolnak. Mint a Mórágyi Általános Iskola vezetője, kéri a mielőbbi tájékoztatást, ha gyermekek elhelyezéséről van szó. Nagyon kevés az iskolában a gyereklétszám és minden gyermekre szükség van az iskola fenntarthatósága érdekében. Természetesen, ha a gyermek fejlődése ettől függ, akkor tudomásul vesszik a családsegítő szolgálat kezdeményezését.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester megköszönte Lehoczki Klárának a munkáját, valamint a beszámolóját és ezt követően a polgármester a következő határozati javaslatot tette fel szavazásra:

*/2019.(V.13.) képviselő-testületi határozat*

*a Gyermekjóléti és Családsegítő Szolgálat tájékoztatásáról*

*Mórágy Község Önkormányzatának Képviselő-testülete a Gyermekjóléti és Családsegítő Szolgálat 2018. évi működéséről szóló beszámolóját megtárgyalta, és azt elfogadta.*

Szavazás után Mórágy Község Önkormányzat Képviselő - Testülete egyhangúlag, 4 igen szavazattal a következő határozatot hozta:

**50/2019.(V.13.) képviselő-testületi határozat**

**a Gyermekjóléti és Családsegítő Szolgálat tájékoztatásáról**

Mórágy Község Önkormányzatának Képviselő-testülete a Gyermekjóléti és Családsegítő Szolgálat 2018. évi működéséről szóló beszámolóját megtárgyalta, és azt elfogadta.

Határidő: 2019. május 31.

Felelős: Glöckner Henrik polgármester

Határozattal értesítve: Bonyhádi Gondozási Központ Család- és Gyermekjóléti Szolgálat (7150 Bonyhád, Perczel u. 27.)

**2.) Gyermekvédelmi beszámoló**

Előterjesztő: Bakó Józsefné jegyző

(írásbeli előterjesztés)

Bakó Józsefné jegyző az írásbeli előterjesztést nem kívánta kiegészíteni. A polgármester kérte a képviselőket, az abban foglaltakat vitassák meg és a határozatot fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 4 igen szavazattal a következő határozatot hozta:

**51/2019.(V.13.) képviselő-testületi határozat**

**a gyermekvédelmi beszámolóról**

1. Mórágy Község Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 96.§ (6) bekezdése alapján eljárva, a helyi önkormányzat gyermekjóléti és gyermekvédelmi feladatainak ellátásáról, a 149/ 1997.(IX.10.) Korm. rendelet 10. számú melléklete alapján készített átfogó értékelést megtárgyalta, azt elfogadja.
2. A Képviselő-testület felkéri a jegyzőt, hogy a gyermekvédelmi beszámolót és a határozatot küldje meg a Tolna Megyei Kormányhivatal Gyámügyi és Igazságügyi Főosztály Szociális és Gyámügyi Osztálya részére.

Felelős: Bakó Józsefné jegyző – a határozat megküldéséért

Határidő: 2019.május 31.

Határozattal értesítve: Tolna Megyei Kormányhivatal Gyámügyi és Igazságügyi Főosztály Szociális és Gyámügyi Osztály (7100 Szekszárd, Szent István tér 11-13.)

**3.) Mórágy Község Önkormányzata 2018. évi költségvetésének módosítása**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztést nem kívánta kiegészíteni, kérte a képviselőket, az abban foglaltakat vitassák meg és a rendeletet fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő - testülete egyhangúlag, 4 igen szavazattal a következő rendeletet alkotta meg:

**Mórágy Község Önkormányzat Képviselő-testületének**

**2/2019. (V. 27.) önkormányzati rendelete**

**az önkormányzat 2018. évi költségvetéséről szóló 3/2018.(II.19.) önkormányzati rendelet módosításáról**

(A rendelet a jegyzőkönyvhöz mellékelve)

**4.) Mórágy Község Önkormányzata 2018. évi költségvetése végrehajtásáról szóló beszámoló- zárszámadási rendelet alkotás**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztést nem kívánta kiegészíteni, kérte a képviselőket, az abban foglaltakat vitassák meg és a rendeletet fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő - testülete egyhangúlag, 4 igen szavazattal a következő rendeletet alkotta meg:

**Mórágy Község Önkormányzata Képviselő-testületének**

**3/2019. (V. 27. ) önkormányzati rendelete**

**az Önkormányzat 2018. évi költségvetésének teljesítéséről**

(A rendelet a jegyzőkönyvhöz mellékelve)

**5.) Ellenőrzési jelentés**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztést nem kívánta kiegészíteni. A polgármester kérte a képviselőket, az abban foglaltakat vitassák meg és a határozatot fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 4 igen szavazattal a következő határozatot hozta:

**52/2019.(V.13.) képviselő-testületi határozat**

**éves összefoglaló ellenőrzési jelentés elfogadása**

Mórágy Községi Önkormányzat Képviselő-testülete a határozat mellékletét képező, Éves összefoglaló jelentés Mórágy Községi Önkormányzat 2018. évi belső ellenőrzésérőlszóló előterjesztést megtárgyalta és a jelentésben foglaltakat elfogadja.

Felelős: Glöckner Henrik polgármester

Határidő: azonnal

**6.) Igazgatási szünet elrendeléséről szóló rendelet tervezet megtárgyalása**

Előterjesztő: Glöckner Henrik polgármester

(írásbeli előterjesztés)

Az írásos anyagot a képviselők előzetesen megkapták, Glöckner Henrik polgármester az írásbeli előterjesztést nem kívánta kiegészíteni. Glöckner Henrik polgármester ezután kérte a képviselőket, hogy az előterjesztést vitassák meg.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő - testülete egyhangúlag, 4 igen szavazattal a következő rendeletet alkotta meg:

**Mórágy Község Önkormányzata Képviselő-testületének**

**4/2019.(V.15.) önkormányzati rendelete**

**a 2019. évi igazgatási szünet elrendeléséről**

(A rendelet a jegyzőkönyvhöz mellékelve)

**7.) Szervezeti és Működési Szabályzat módosítása (COFOG felvitele a törzskönyvbe)**

Előterjesztő: Bakó Józsefné jegyző

(írásbeli előterjesztés)

Glöckner Henrik polgármester és Bakó Józsefné jegyző az írásos előterjesztéshez nem kívánt kiegészítést tenni, annak ismeretében a polgármester kérte a képviselőket, hogy az írásbeli előterjesztést vitassák meg és rendeletet fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő - testülete egyhangúlag, 4 igen szavazattal a következő rendeletet alkotta meg:

**Mórágy Község Önkormányzat Képviselő-testületének**

**5/2019. (V.15.) önkormányzati rendelete**

**a Szervezeti és Működési Szabályzatról szóló 12/2013.(IX.27.) önkormányzati rendelet módosításáról**

(A rendelet a jegyzőkönyvhöz mellékelve)

**8.) Mórágyi Óvoda Alapító Okiratának módosítása**

Előterjesztő: Bakó Józsefné jegyző

(írásbeli előterjesztés)

Glöckner Henrik polgármester elmondta, hogy a Magyar Államkincstár Tolna Megyei Igazgatósága – mint törzskönyvi nyilvántartó szerv – értesítette Mórágy Község Önkormányzatát, hogy a Magyar Államkincstár által vezetett, közhiteles nyilvántartásba bejegyzett kormányzati funkciók közül a Mórágyi Óvodánál hiányzik: **107051 Szociális étkezés,** erre a kormányzati kódra kerül könyvelésre a Mórágyi Óvoda Napközi Otthonos Konyha által nyújtott szociális étkezés ezért az Alapító okirat módosítása szükséges.

Bakó Józsefné jegyző röviden ismertette az alapító okirat módosított részeit.

A polgármester kérte a képviselőket vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el a polgármester az előterjesztésben levő határozati javaslatot tette fel szavazásra:

Szavazás után Mórágy Község Önkormányzat Képviselő - testülete egyhangúlag, 4 igen szavazattal a következő határozatot hozta:

**53/2019.(V.13.) képviselő-testületi határozat**

**Mórágyi Óvoda Alapító Okiratának módosításáról**

Mórágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 42. § 7. pontjában kapott jogkörében eljárva, figyelemmel a 84. - 85. §-aiban, az államháztartásról szóló 2011. évi CXCV. 8. §-ában, valamint a köznevelésről szóló CXC. törvény 21.§ (2) bekezdése alapján - a **Mórágyi Óvoda** Alapító Okiratának módosító okiratát, valamint a **Mórágyi Óvoda** Alapító Okirat új egységes szerkezetbe foglalt szövegét a határozat 1. és 2. melléklete szerinti tartalommal hagyja jóvá.

Határidő: 2019. május 31.

Felelős: Bakó Józsefné jegyző(a határozat megküldéséért)

Határozatról értesül: MÁK illetékes Igazgatósága

Bátaapáti Közös Önkormányzati Hivatal

gazdálkodási előadója

**9.) Egyebek**

**- Bagyom Tamás és Bagyomné Hollenbach Anett kérelme**

Glöckner Henrik polgármester elmondta, hogy Bagyom Tamás és Bagyomné Hollenbach Anett 7165 Mórágy, Alsónánai u. 36. szám alatti lakosok azzal a kéréssel fordultak a testülethez, hogy szeretnék a közvetlen szomszédságukban lévő 138. hrsz-ú belterületi ingatlant bérbe venni.

A polgármester ezután kérte a képviselőket, vitassák meg a kérdést.

Glöckner Henrik polgármester elmondta, hogy a fent nevezett ingatlan az ingatlankataszter szerint 809 m2 területű, javasolja a terület bérbeadását, mert ezt a területet jelenleg az önkormányzat tartja rendben, valamint a közelmúltban a vadveszély miatt be is lett kerítve.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

Ezután, a képviselők véleménye alapján a kérdéses terület felmérése ügyében a következő határozati javaslatot tette fel szavazásra:

*/2019. (V. 13.) Képviselő-testületi határozat*

*Bagyom Tamás és Bagyomné Hollenbach Anett kérelméről*

*Mórágy Község Önkormányzatának Képviselő-testülete Bagyom Tamás és Bagyomné Hollenbach Anett 7165 Mórágy Alsónánai utca 32. szám alatti lakosok kérelmét megtárgyalta és úgy határozott, hogy a Mórágy 138. hrsz-ú, 809 m2 területű, önkormányzati tulajdonú földterületet bérleti szerződés keretében a kérelmezők részére 2024. december 31-ig bérbe adja 5 Ft/m2 bérleti díj ellenében, azaz összesen 4 045 Ft/év bérleti díjért.*

*A képviselő-testület felhatalmazza a polgármestert a bérleti szerződés aláírására.*

Szavazás után Mórágy község Önkormányzat képviselő testülete egyhangúlag, 4 igen szavazattal a következő határozatot hozta:

**54/2019. (V.13.) Képviselő-testületi határozat**

**Bagyom Tamás és Bagyomné Hollenbach Anett kérelméről**

Mórágy Község Önkormányzatának Képviselő-testülete Bagyom Tamás és Bagyomné Hollenbach Anett 7165 Mórágy Alsónánai utca 32. szám alatti lakosok kérelmét megtárgyalta és úgy határozott, hogy a Mórágy 138. hrsz-ú, 809 m2 területű, önkormányzati tulajdonú földterületet bérleti szerződés keretében a kérelmezők részére 2024. december 31-ig bérbe adja 5 Ft/m2 bérleti díj ellenében, azaz összesen 4 045 Ft/év bérleti díjért.

A képviselő-testület felhatalmazza a polgármestert a bérleti szerződés aláírására*.*

Határidő: 2019. május 31.

Felelős: Glöckner Henrik polgármester

Határozattal értesítve: Bagyom Tamás és Bagyomné Hollenbach Anett 7165 Mórágy Alsónánai utca 32. - kérelmező

Közös Hivatala gazdasági vezetője

* **Csötönyi János Lászlóné kérelme**

Glöckner Henrik polgármester elmondta, hogy Csötönyi János Lászlóné 7165. Mórágy, Szabadság u. 47. szám alatti lakos azzal a kéréssel fordult a képviselő-testülethez, hogy szeretné megvásárolni a mórágyi 466. hrsz-ú belterületi ingatlant.

A kérelmező kérelmében elmondta, hogy a megvásárolni kívánt 466. hrsz-ú ingatlan közvetlenül a lakóháza mellett helyezkedik el, és az 1970-es évek óta folyamatosan bérli amióta a háza a tulajdonában van.

A polgármester ezután kérte a képviselőket, vitassák meg a kérdést.

Mucska Melinda képviselő elmondta, hogy nem támogatja a kérelmet.

Illés Béla képviselő elmondta, hogy abban az esetben, ha a szóban forgó terület építési teleknek alkalmas, akkor nem kívánja támogatni az ingatlan eladását.

Glöckner Henrik polgármester elmondta, hogy az érintett terület az ingatlankataszter adatai alapján 2415 m2, amelynek értéke 240.000 Ft.-, de ennek a területnek a 2/3 része partoldal. Javasolnám a 466. hrsz-ú ingatlant földmérővel felmérettetni, a pontos adatok megismeréséhez, javasolta a döntés elnapolását.

A képviselő testület egyhangúlag egyetértett a kérdés elnapolásával addig, amíg a terület értékéről és a telekhatárokról minden egyéb szükséges információ a testület rendelkezésére nem áll.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2019. (V. 13.) Képviselő-testületi határozat*

*Csötönyi János Lászlóné kérelméről*

*Mórágy község Önkormányzatának Képviselő-testülete úgy határozott, hogy a Mórágy Község Önkormányzat tulajdonát képező 466. hrsz-ú földterületet földmérővel felméretteti, s annak ismeretében újra tárgyalja a kérdéses terület megvásárlására irányuló kérelmet.*

Szavazás után Mórágy község Önkormányzat képviselő testülete egyhangúlag, 4 igen szavazattal a következő határozatot hozta:

**55/2019. (V. 13.) Képviselő-testületi határozat**

**Csötönyi János Lászlóné kérelméről**

Mórágy Község Önkormányzatának Képviselő-testülete úgy határozott, hogy a Mórágy Község Önkormányzat tulajdonát képező 466. hrsz-ú földterületet földmérővel felméretteti, s annak ismeretében újra tárgyalja a kérdéses terület megvásárlására irányuló kérelmet.

Határidő: 2019. június 20.

Felelős: Glöckner Henrik polgármester

Határozattal értesítve: - Közös Hivatal gazdasági vezetője

* Csötönyi János Lászlóné

**10.) Kérdések, interpellációk**

Lieszkovszky Lászlóné elmondta, hogy a Szabadság utcában elkészült bitumenes járdán kinőtt a gaz.

Glöckner Henrik polgármester elmondta, hogy ő is látta már a kérdéses járdaszakaszt és a kivitelezővel is felvette a kapcsolatot. Azt a felvilágosítást kapta, hogy gyomírtózni kell a területet. A kivitelező ígéretet tett, hogy a gyomírtózást követően a felpúposodott részt javítani fogja.

Glöckner Henrik polgármester elmondta, hogy szeretné tájékoztatni a képviselő-testület tagjait arról, hogy a 2018. december 10. napján tartott képviselő-testületi ülésen szóba került már Glöckner Péter felajánlása. Glöckner Péter Mórágyról kitelepített jelenleg Németországban élő magyar, a hosszú évek alatt sok régi mórágyi anyakönyv másolatát gyűjtötte össze, melyek mórágyi vonatkozása miatt a településünknek értékesek, ezért szerette volna Mórágy községnek adományozni. Idős korára, valamint az iratmennyiség hatalmas méretére és súlyára való tekintettel, kérte Mórágy Községet az adomány szállítására. Az adomány hazaszállítása megtörtént. Glöckner Péter Úrral készült beszélgetésről filmet készítettünk, melyet Kindl Gábor rögzített.

A nyílt testületi ülésen több kérdés, hozzászólás nem volt, a polgármester megköszönte az azon való részvételt és az ülést 18 óra 40 perckor bezárta.

Kmft.

**Glöckner Henrik Bakó Józsefné**

polgármester jegyző